Plijout a rae d'ezi kenañ c'hoari « meinigoù ». Eno e veze gounezet nozelennoù (boutonoù) hag hi a c'houneze alies.   A-wechoù, e ranke Lusia tenna an nozelennoù diouz he dilhad evit he faea. Pebez abadenn pa zeue d'ar gêr, nozelenn ebet ken ouz he dilhad! Ha pebez abadenn all, pa 'z aed da glask lakaat  Jasinta da restaol an nozelennoù gounezet ganti ! Pennek evel ma oa, ne gile nemet pa gleve Lusia o tiskleria krak ha berr na dafe mui da c'hoari ganti. He c'halon vat a veze neuze trec'h d'he fenn fall hag e restaole an nozelennoù.